Castellón de la Plana
Store norske leksikon,Geografi,Verdens geografi,Europa,Spanias geografi
Castellón de la Plana er en by i Spania som er hovedstad i provinsen Castellón i den autonome regionen Valencia, beliggende 6 kilometer fra Middelhavet og 65 kilometer nordøst for byen Valencia. Innbyggertallet er 170 900 (2018).
Byen ligger på en fruktbar kystslette og er et viktig handelssenter i regionen. Tradisjonelt har eksport av appelsiner og andre jordbruksprodukter over havnen i El Grao de Castellón vært viktig for økonomien. I senere år har byen hatt en voksende turisme.Castellón de la Plana ble grunnlagt i 1252 av Jakob 1 av Aragon, og er i så måte en forholdsvis moderne by sammenliknet med andre byer i landet. Byens mest kjente byggverk er den gotiske katedralen Santa María (1378–1409), som ble revet i 1936 og restaurert etter borgerkrigen. Den nye katedralen sto ferdig i 2009. I tillegg har byen et vakkert rådhus fra 1600-tallet. Byens universitet, Universidad Jaime, ble grunnlagt i 1991. Les mer i Store norske leksikon Spanias geografi